როზალინ სასმენ იალოუ

როზალინ სასმენ იალოუ (ინგლ. Rosalyn Sussman Yalow; ღ. 19 კვირკვე, 1921, ნიუ-იორკი, ააშ — ღ. 30 მესი, 2011, ბრონქსი, ნიუ-იორკი, ააშ) — ამერიკალი მედიკოსი, ნობელიშ პრემიაშ ლაურეატი.

ბიოგრაფია
როზალინ სასმენ იალოუქ დებადჷ ამერიკალი ურიეფიშ ფანიას. გურაფულენდჷ ფიზიკას ჰანტერიშ კოლეჯის. ჰანტერიშ კოლეჯიშ უკულ გურაფა გაგინძორჷ ილინოისიშ უნივერსიტეტის (ურბანა-შამპეინი), სოდეთ მიპალუ დოქტორიშ ხარისხი 1945 წანას. გურაფაშ თებაშ უკულ მუშენდჷ  დიო ილინოისიშ უნივერსიტეტის დო უკულ ჰანტერიშ კოლეჯის, სოდეთ ფიზიკას ოგურუანდჷ 1946-1950 წანეფს. 1947 წანაშე რდჷ ბრონქსიშ ვეტერანეფიშ ადმინისტრაციაშ ჰოსპიტალიშ კონსულტანტი. როზალინ იალოუს რადიოიმუნური ანალიზიშ ტექნიკაშ გოვითარაფაშ გეშა გინოჩეს ნობელიშ პრემია ფიზიოლოგიაშ დო მედიცინაშ დარგის 1977 წანას (როჟე გიიმენი დო ენდრიუ შალიწკჷმა ართო). როზალინ იალოუ რდჷ მაჟირა ამერიკალი ოსური, ნამუქჷთ მიპალუ ნობელიშ პრემია ფიზიოლოგიაშ დო მედიცინაშ დარგის (მაართა რდჷ გერტი კორი).

პერსონალური რინა
როზალინ სასმენ იალოუშ ქომონჯი რდჷ აარონ იალოუ. ჸუნდეს ჟირი სკუა. როზალინ იალოუქ ღურუ 2011 წანაშ 30 მესის, ბრონქსის, ნიუ-იორკის.

ლიტერატურა

რესურსეფი ინტერნეტის

 Rosalyn Yalow: Assaying the unknown
 Episode 9: Rosalyn Sussman Yalow  from Babes of Science  podcasts

კატეგორია:ამერიკალეფი
კატეგორია:ამერიკალი მედიკოსეფი
კატეგორია:ნობელიშ პრემიაშ ლაურეატეფი ფიზიოლოგიაშ დო მედიცინაშ დარგის
კატეგორია:ნობელიშ პრემიაშ ლაურეატეფი
კატეგორია:ამერიკალი ნობელიშ პრემიაშ ლაურეატეფი
კატეგორია:დუნაბადი 1921
კატეგორია:ნაღურა 2011